Glansmyggene er middels store, slanke mygg. Kroppen (thorax) er blank svart, ofte med lysere felter. Slike lyse felt kan også finnes på bakkroppen. Hodet er ganske lite, fasettøynene er store, men punktøyne mangler. Antennene er lange og tynne. Beina er lange og slanke med tydelige sporer på leggen (tibia). Vingene har tydelig årenett og vanligvis enkelte mørkere felter.